กรมอุทยานฯ ปิดและควบคุมพื้นที่ป่าอนุรักษ์เพิ่มเป็น  92 แห่ง เพื่อเข้าดับไฟป่าที่เกิดขึ้น โดยเฉพาะใน จ.กาญจนบุรี เกิดจุดความร้อนมากที่สุด
กรมอุทยานแห่งชาติสัตว์ป่าและพันธุ์พืช ปิดและควบคุมพื้นที่ป่าอนุรักษ์เพิ่มเป็น  92 แห่ง เพื่อเข้าดับไฟป่าที่เกิดขึ้น โดยเฉพาะใน จ.กาญจนบุรี เกิดจุดความร้อนมากที่สุด             นายอรรถพล เจริญชันษา อธิบดีกรมทรัพยากรทางทะเลและชายฝั่ง และรักษาราชการแทนอธิบดีกรมอุทยานแห่งชาติสัตว์ป่าและพันธุ์พืช กล่าวว่า จากสถานการณ์ไฟป่าวิกฤติและรุนแรงในหลายพื้นที่กรมอุทยานแห่งชาติสัตว์ป่าและพันธุ์พืชจึงได้ประกาศปิดและควบคุมพื้นที่ป่าอนุรักษ์ในเขตอุทยานแห่งชาติ เขตรักษาพันธุ์สัตว์ป่า และเขตห้ามล่าสัตว์ป่า เพื่อควบคุมป้องกันภัยพิบัติจากไฟป่าไปแล้ว 92 แห่ง คือ อุทยานแห่งชาติ 45 แห่ง // เตรียมการอุทยานแห่งชาติ 9 แห่ง // วนอุทยาน 13 แห่ง // เขตรักษาพันธุ์สัตว์ป่า 22 แห่ง // เตรียมการเขตห้ามล่าสัตว์ป่า 1 แห่ง และเขตห้ามล่าสัตว์ป่า 2 แห่ง ภาพรวมจุดเกิดไฟป่าอยู่ในกลุ่มป่าตะวันตกพื้นที่ จ.กาญจนบุรี ภาพรวมสถานการณ์เริ่มดีขึ้น พร้อมกำชับให้เจ้าหน้าที่ทุกหน่วยงานในพื้นที่ร่วมกันเข้าดับไฟอย่างเข้มข้น ร่วมกันเข้าควบคุมไฟป่า และใช้เฮลิคอปเตอร์กระทรวงทรัพยากรธรรมชาติและสิ่งแวดล้อมบินตรวจไฟและดับไฟป่าในพื้นที่ต่อเนื่อง              รักษาราชการแทนอธิบดีกรมอุทยานแห่งชาติสัตว์ป่าและพันธุ์พืช กล่าวย้ำว่า สถานการณ์ไฟป่ากาญจนบุรีปัจจุบันพบจุดความร้อน (Hotspot) สะสมในป่าอนุรักษ์ 6,173 จุด โดยป่าอนุรักษ์มีจุดความร้อนสูงสุด 5 อันดับ คือ อุทยานแห่งชาติเขื่อนศรีนครินทร์ 1,623 จุด // เขตรักษาพันธุ์สัตว์ป่าสลักพระ 1,037 จุด // อุทยานแห่งชาติไทรโยค 931 จุด // เขตรักษาพันธุ์สัตว์ป่าทุ่งใหญ่นเรศวรด้านตะวันตก 779 จุด และอุทยานแห่งชาติเอราวัณ 479 จุด